
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1959 

31 Δεκεμβρίου 2003 


ΑΠΟΦΑΣΕΙ Σ 

Αριθ. οικ. 13640 

Έγκριση του Οργανισμού Εσωτερικής Υπηρεσίας (ΟΕΥ) 

του ΝΠΔΔ «Δημοτικό Λιμενικό Ταμείο Νότιας Δωδεκά¬ 
νησου». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 28 του Ν. 2738/1999, όπως 
αντικαταστήθηκε με τις διατάξεις του άρθρου 11 του 
Ν. 2839/2000. 

2. Τις διατάξεις του άρθρου 12του Ν.1188/1981, όπως 
αντικαταστήθηκε με την παρ. 5 του άρθρου 8 του 
Ν. 2307/1995. 

3. Τις διατάξεις του Ν.1586/86 και του Ν. 2190/94. 

4. Τις διατάξεις του Π.Δ./τος 50/2002. 

5. Το Π.Δ. 128/2001 - ΦΕΚ 113Α/6.6.2001, με το οποίο 
συστήθηκε το Δημοτικό Λιμενικό Ταμείο Νότιας Δωδεκα- 
νήσου. 

6. Την αριθμ. 369/2003 απόφαση του Δημοτικού Συμ¬ 
βουλίου Δήμου Ροδίων. 

7. Το αριθμ. 12/18.11.2003 Πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου. 

8. Την αριθμ. 4699/Β/29.8.97 (ΦΕΚ 891/τ.Β'/9.10.97) από¬ 
φαση του Γενικού Γραμματέα Περιφέρειας Νοτίου Αιγαίου 
«Περί μεταβίβασης δικαιώματος υπογραφής στους Προϊ¬ 
στάμενους Δ/νσεων και Τμημάτων της Γενικής Δ/νσης της 
Περιφέρειας στο Νομό Δωδ/σου, αποφασίζουμε: 

Εγκρίνουμε την κατάρτιση και ψήφιση του Οργανισμού 
Εσωτερικής Υπηρεσίας του Δημοτικού Λιμενικού Ταμείου 
Νότιας Δωδεκανήσου ως εξής: 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΩΝ - ΔΙΕΥΘΥΝΣΕΙΣ - 
ΤΜΗΜΑΤΑ- ΓΡΑΦΕΙΑ 

Οι υπηρεσίες του Λιμενικού Ταμείου Νότιας Δωδεκανή¬ 
σου αποτελούνται από 

1. - Την Κεντρική Υπηρεσία 

2. -Τα Περιφερειακά γραφεία. 

Τα Περιφερειακά Γ ραφεία ιδρύονται στα περιφερειακά 
των νησιών: 

Καρπάθου - Κάσου - Σύμης - Χάλκης και Μεγίστης και 
υπάγονται απευθείας στην Κεντρική Υπηρεσία. 

1. Η Κεντρική Υπηρεσία διαρθρώνεται ως εξής: 


α) Διεύθυνση Εκμετάλλευσης και Διοικητικού, 
β) Διεύθυνση Τεχνικών Υπηρεσιών. 

1. ΔΙΕΥΘΥΝΣΗ ΕΚΜΕΤΑΛΛΕΥΣΗΣ ΚΑΙ ΔΙΟΙΚΗΤΙΚΟΥ 
Η Διεύθυνση αποτελείται από τα παρακάτω τμήματα : 

1 ,α - Το Τμήμα Εκμετάλλευσης 

1 ,β - Το Τμήμα Διοικητικών και Οικονομικών Υπηρεσιών 
Το Τμήμα αποτελείται από τα κάτω γραφεία: 
β.1 - Γ ραφείο Διοικητικών υπηρεσιών, με τα επιμέρους 
γραφεία: 

- Γ ραφείο Γ ραμματειακής υποστήριξης Δ/νσης 

- Το Γ ραφείο Προσωπικού 

- Το Γραφείο Πρωτοκόλλου-Διεκπεραίωσης-Αρχείου 
και Γραφικής υποστήριξης υπηρεσιών - Καθαρισμού εσω¬ 
τερικών χώρων. 

β.2 - Γ ραφείο Οικονομικών υπηρεσιών, μετά επιμέρους 
γραφεία: 

- Γραφείο Προϋπολογισμού-Απολογισμού- Διπλογρα¬ 
φικού Λογιστ. Συστήματος. 

- Γ ραφείο Προσόδων - Διαχείρισης Εσόδων - ελέγχου 
και βεβαιώσεων τελών και φόρων -Οικον. διαχείρισης πε¬ 
ριουσίας. 

- Γ ραφείο προμηθειών - Τήρησης διαδικασιών διαγωνι¬ 
σμών κάθε φύσεως προμηθειών - υποστήριξη σχετικών 
επιτροπών - Αποθήκης - Κινητής περιουσίας. 

- Γ ραφείο Ειδικής Ταμειακής Υπηρεσίας. 

1 .γ - Το Γ ραφείο Ηλεκτρονικής Επεξεργασίας Στοιχείων 
1 .δ - Το Γ ραφείο Νομικών Υποθέσεων 

2. - ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Η Διεύθυνση αποτελείται από τα παρακάτω τμήματα και 
γραφεία: 

2.α - Γ ραφείο Γ ραμματειακής υποστήριξης Δ/νσης - Τή¬ 
ρησης αρχείου τεχνικών έργων 
2. β- Το Τμήμα Ανάπτυξης-Κατασκευών και Συντήρησης 
Έργων 

Το Τμήμα αποτελείται από τα κάτω γραφεία: 
β. 1 - Γ ραφείο Τεχνικών έργων - Εκπόνησης Μελετών και 
Επίβλεψης της εκτέλεσης έργων. 

β.2 - Γ ραφείο κατασκευής και συντήρησης έργων και 
εγκαταστάσεων και επιμέλειας πρασίνου. 

2.γ - Το Τμήμα Ηλεκτρομηχανολογικών Έργων και Συ¬ 
ντήρησης Μηχανημάτων. 

Το Τμήμα αποτελείται από τα κάτω γραφεία: 
γ. 1 - Γ ραφείο Ηλεκτρομ/κών έργων - Εκπόνησης Μελε¬ 
τών και Επίβλεψης της εκτέλεσης έργων. 

γ.2 - Γραφείο επισκευής και συντήρησης ηλεκτρομ/κού 
εξοπλισμού, εγκαταστάσεων και μηχανημάτων. 

γ.3 - Γ ραφείο Καθαριότητας. 

ΑΡΘΡΟ 2ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ 
ΕΚΜΕΤΑΛΛΕΥΣΗΣ ΚΑΙ ΔΙΟΙΚΗΤΙΚΟΥ 

Οι αρμοδιότητες καθενός από τα παρακάτω Τμήματα 
ορίζονται ως εξής: 

α. ΤΜΗΜΑ ΕΚΜΕΤΑΛΛΕΥΣΗΣ Ο χειρισμός όλων των θε¬ 
μάτων που έχουν σχέση με την εκμετάλλευση των χώρων 
δικαιοδοσίας και μέσων (Διοίκηση) που ανήκουν στο Λι¬ 
μενικό Ταμείο καθώς και η παροχή υπηρεσιών σε πλοία 
και σε τρίτους. Βεβαίωση δικαιωμάτων 

β. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1) Αρμοδιότητες Γραφείου Γραμματειακής υποστήρι¬ 
ξης του Δ.Σ. και της Δ/νσης 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Διευθυντή. 

- Συγκέντρωση στοιχείων ή εγγράφων που πρέπει να 
υπογραφούν από τα όργανα και μέριμνα για την υπογρα¬ 
φή και διεκπεραίωσή τους. 

- Κατάρτιση σε συνεργασία μετονπρόεδροτου Δ.Σ. της 
ημερήσιας διάταξης των συνεδριάσεων του Δ.Σ. και ενη¬ 
μέρωση των μελών του Δ.Σ. για τα θέματα και το χρόνο/ 
τόπο κάθε συνεδρίασης. 

- Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

- Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την ύπαρξη των κατάλλη¬ 
λων μέσων κλπ. 

- Τήρηση πρακτικών κατά τη διάρκεια των συνεδριάσε¬ 
ων. 

- Τήρηση αρχείου πρακτικών και αποφάσεων του Δ.Σ. 

- Δακτυλογράφηση/αναπαραγωγή αποφάσεων του 
Δ.Σ. και αποστολή τους στις αρμόδιες υπηρεσίες. 

- Ενημέρωση των υπηρεσιών του Λιμενικού Ταμείου για 
τις εγκεκριμένες αποφάσεις του Δ.Σ. 

2) Αρμοδιότητες γραφείου Πρωτοκόλλου - Αρχείου και 
υποστήριξης υπηρεσιών - Καθαρισμού εσωτ. χώρων. 

- Τήρηση των διαδικασιών πρωτοκόλλησης των κάθε εί¬ 
δους εισερχομένων στο Δημοτ. Λιμενικό Ταμείο εγγρά¬ 
φων. Διανομή των εγγράφων στις επιμέρους υπηρεσίες 
του. 

- Τήρηση των διαδικασιών πρωτοκόλλησης των κάθε εί¬ 
δους εξερχόμενων εγγράφων των υπηρεσιών στους απο¬ 
δέκτες. 

- Τήρηση του γενικού αρχείου του Λιμενικού Ταμείου. 

- Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για την 
αποδοτική εκτέλεση των δραστηριοτήτων της Δ/νσης. 

- Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

- Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών 
του Λιμενικού Ταμείου (τέλεξ, φαξ, καθαριότητα κτιρίων, 
γραφείων, φωτοαντιγραφήσεις, εξωτερικές και εσωτερι¬ 
κές εργασίες διακίνησης αλληλογραφίας και εγγράφων, 


ανάρτηση των ανακοινώσεων Φύλαξη των κτιρίων, εγκα¬ 
ταστάσεων και μηχανημάτων που ανήκουν στο Λιμενικό 
Ταμείο). 

- Υποδοχή και πληροφόρηση των πολιτών για τα δικαιώ¬ 
ματα τους και τις ενέργειες που απαιτούνται για τη διεκ¬ 
περαίωση των υποθέσεών τους καθώς και εφοδιασμό 
τους με τα απαραίτητα πληροφοριακά στοιχεία και έντυ¬ 
πα. 

- Παραλαβή υποδείξεων, προτάσεων και παραπόνων. 

Λειτουργία τηλεφωνικού κέντρου, παροχής γενικών 

πληροφοριών προς τους πολίτες. 

- Διάθεση ενημερωτικών φυλλαδίων, οδηγιών, εντύπων 
σχετικών με την εξυπηρέτηση των δημοτών από τις υπη- 
ρεσίεςτου Λιμενικού Ταμείου. 

- Η παρακολούθηση και διεκπεραίωση θεμάτων ΠΣΕΑ 

- Η βεβαίωση από τον Προϊστάμενο ή τον νόμιμο ανα¬ 
πληρωτή του, της ακρίβειας αντιγράφων, φωτογραφιώνή 
φωτοτυπιών οποιωνδήποτε εγγράφων και γενικά δικαιο- 
λογητικών, αντιπαραβάλλόντας τα με το επιδεικνυόμενο 
σχετικό πρωτότυπο ή ακριβές αντίγραφο. Η μέριμνα για 
την βεβαίωση του γνήσιου της υπογραφής του προσωπι¬ 
κού και των πολιτών. 

Γιατο σκοπό αυτό αξιοποιούνται διοικητικοί υπάλληλοι, 
κλητήρες, φύλακες, καθαρίστριες κ.λπ. στους οποίους 
κατανέμονται συγκεκριμένες αρμοδιότητες. 

3 - Αρμοδιότητες γραφείου Προσωπικού 

- Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποια¬ 
δήποτε σχέσης εργασίας του Δημ. Λιμενικού Ταμείου. 

- Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. του προσωπικού 
με οποιαδήποτε σχέση εργασίας, σύμφωνα με τις εκά- 
στοτε ισχύουσες διατάξεις. 

- Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό, με οποιαδήποτε σχέση εργασίας, 
σύμφωνα με τις εκάστοτε ισχύουσες διατάξεις. 

- Τήρηση των διαδικασιών συγκέντρωσης, καταγραφής 
των πληροφοριών που έχουν σχέση με τον καθορισμό των 
κάθε φύσης αμοιβών και παροχών προς το προσωπικό 
οποιασδήποτε εργασιακής σχέσης του Λιμενικού Ταμείου. 

- Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κ.λπ.) προς το προ¬ 
σωπικό, που αφορούν την υπηρεσιακή του κατάσταση. 

- Παρακολούθηση των μεταβολώντης οργανωτικής κα¬ 
τάστασης και στελέχωσης των υπηρεσιών του Ταμείου. 
Παρακολούθηση της κατανομής των θέσεων εργασίας 
στις επιμέρους υπηρεσίες του. 

4. Αρμοδιότητες γραφείου Προϋπολογισμού - Απολογι¬ 
σμού - Διπλογραφι. Λογιστ. συστήματος- Μισθοδοσίας 
προσωπικού. 

- Συγκέντρωση στοιχείων, διερεύνηση και κατάρτιση 
των ετήσιων προϋπολογισμών και απολογισμών εσόδων 
και εξόδων. 

- Συνεργασία με το γραφείο προγραμματισμού για την 
κατάρτιση και εισήγηση του συνολικού ετήσιου προϋπολ. 
δράσης και λειτουργίας του Λιμεν. Ταμείου, εξαγωγή των 
αποκλίσεων μεταξύ προϋπολογισθέντων και απολογιστι¬ 
κών μεγεθών. Διερμήνευση των αποκλίσεων και εισήγηση 
διορθωτικών ενεργειών. 

- Σύνταξη και υποβολή στον προϊστάμενο περιοδικών 
οικον. απολογιστικών στοιχείων. 

- Συγκέντρωση και έλεγχος των δικαιολογητικών πα¬ 
ραστατικών που απαιτούνται για την εξόφληση των δα¬ 
πανών, έλεγχος της επάρκειας της αντίστοιχης πίστω¬ 
σης του προϋπολογισμού και έκδοση των χρημ. ενταλ¬ 
μάτων πληρωμής στους δικαιούχους. Αποστολή των 
ενταλμάτων στο Ταμείο για τη διενέργεια των πληρω¬ 
μών 

- Παρακολούθηση των πιστώσεων του προϋπολογι¬ 
σμού εξόδων και έγκαιρη εισήγηση για την ενίσχυση των 
πιστώσεων που είναι σε ανεπάρκεια και γενικά διατύπωση 
προβλέψεων για τ’ αποτελέσματα της εκτέλεσης του. 

- Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει το Ταμείο. 

- Σύμφωνα με τις ισχύουσες διατάξεις καταρτίζει και 
υποβάλλει στον Πρόεδρο του Δ.Σ. και το Ελεγκτικό Συνέ¬ 
δριο τους μηνιαίους και τους ετήσιους λογαριασμούς της 
διαχείρισης των εσόδων και εξόδωντου Ταμείου. 

- Διεκπεραίωση της εργασίας, της αλληλογραφίας που 
συσχετίζεται με την απόδοση λογαριασμού από το Πρόε¬ 
δρο στο Διοικητ. Συμβούλιο και παρακολούθηση της λή¬ 
ξης των ενταλμάτων προπληρωμής με απόδοση λογαρια¬ 
σμού από τους υπόλογους. 

- Εφαρμογή των διατάξεων για την οικον. διοίκηση και 
το λογιστικό των Δήμων και Κοινοτήτων. 

- Τήρηση των λογιστικών και διαχειριστικών βιβλίων και 
των λοιπών βοηθητικών Βιβλίων που καθορίζουν οι διατά¬ 
ξεις για την οικον. διοίκηση και το λογιστικό των Δήμων 
και Κοινοτήτων και κάθε πληροφοριακό αρχείο (βιβλία 
κ.λπ.) που προβλέπεται από τις ισχύουσες διατάξεις. 

Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου (Κα¬ 
θολικό Εξόδων, Ημερολόγιο Εξόδων κ.τ.λ. 

- Παροχή κάθε είδους στοιχείων που ζητούνται από Δη- 
μόσιες/Ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

- Μέριμνα για την εκτέλεση κάθε σχετικής εργασίας ή 
εντολής που ανατίθεται από τον Διευθυντή και τον Πρόε¬ 
δρος του Δ.Σ. 

- Εφαρμογή Κλαδικού Λογιστικού Σχεδίου (Διπλογρα¬ 
φικού). 

- Συγκέντρωση στοιχείων μεταβολώντου προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Ταμείου, με οποια¬ 
δήποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

- Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων πληρωμής 
κάθε είδους αμοιβής προς το προσωπικό του Δήμου. 

- Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Τμήμα Ταμείου για 
πληρωμές. 

- Τήρηση αρχείου καταβληθέντων αμοιβών στο προσω¬ 
πικό του Δήμου και έκδοση των αντίστοιχων βεβαιώσεων 
αποδοχών. 

- Φροντίδα για την ασφάλιση του προσωπικού του Δή¬ 
μου στους οικείους ασφαλιστικούς φορείς (π.χ. ΤΥΔΚΥ, 
ΙΚΑκτλ). 

- Παρακολούθηση της απόδοσης των ασφαλιστικών ει¬ 


σφορών στους ασφαλιστικούς φορείς, τακτοποίηση των 
ενσήμων των ασφαλισμένων στο ΙΚΑ. 

5. Αρμοδιότητες γραφείου Προσόδων-Διαχείρισης 
Εσόδων-Ελέγχου και Βεβαιώσεων τελών και φόρων- Οί¬ 
κον. διαχείρισης περιουσίας. 

5.α- Εσόδων 

-Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Λιμενικό ταμείο των φυσικών προσώπων ή των 
κάθε είδους επιχειρήσεων της περιοχής, για φόρους, ει¬ 
σφορές, τέλη δικαιώματα που πρέπει να καταβάλλονται 
στο Ταμείο με βάση τις ισχύουσες κάθε φορά διατάξεις 
της νομοθεσίας. 

- Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Ταμείου. 

- Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

- Τήρηση των αντίστοιχων διαδικασιών και έκδοση βε¬ 
βαιώσεων/ αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

5.β - Θέματα περιουσίας 

- Τήρηση αρχείου της ακίνητης περιουσίας. 

- Μέριμνα για την αξιοποίηση / εκμετάλλευση της ακίνη¬ 
της περιουσίας (μισθώσεις, κατάρτιση σχετικών συμβά¬ 
σεων κλπ). 

6 - Αρμοδιότητες γραφείου προμηθειών - Τήρησης δια¬ 
δικασιών διαγωνισμών κάθε φύσεως προμηθειών -υπο¬ 
στήριξη σχετικών επιτροπών -Αποθήκης - Κινητής περι¬ 
ουσίας. 

-Συνεργασία με τον Π ροϊστάμενο το υ τμή ματος για τη ν 
ετοιμασία των ετήσιων και Γενικά περιοδικών προγραμ¬ 
μάτων προμηθειών. 

- Τήρηση βιβλίων πρακτικών συνεδριάσεων επιτροπών 
σχετικών με την εκτέλεση προμηθειών και μέριμνα για τυ¬ 
χόν ενέργειες. 

- Διεξαγωγή της σχετικής αλληλογραφίας του γραφεί¬ 
ου. Τήρηση αρχείου εγγράφων 

- Μέριμνα για τη δακτυλογράφηση των απαιτουμένων 
εγγράφων. 

- Εκτέλεση κατ’ εντολή του Προϊσταμένου των διαδικα¬ 
σιών που υπεισέρχονται μετά την έγκριση των προμηθει¬ 
ών και διεκπεραίωση κάθε άλλης διοικητικής διαδικασία 
εκκαθάρισης της προμήθειας. 

- Μέριμνα για την προμήθεια κάθε φύσης υλικών που 
απαιτούνται για την εκτέλεση τεχνικών έργων επισκευών 
ή συντηρήσεων (υλικά ενσωματωμένα στα έργα, ανταλ¬ 
λακτικά ,λιπαντικά, καύσιμα,κ.λπ.). 

- Για την προμήθεια μηχανημάτων, τεχνικών συγκροτη¬ 
μάτων, συσκευών, εργαλείων, επίπλων, μηχανών γραφεί¬ 
ου κ.λπ. ως και μισθώσεις μεταφ.μέσων και μηχανημάτων, 
ασφαλίσεις κ.λπ. 

- Συνεργασία με το τμήμα Τεχνικών υπηρεσιών και τις 
άλλες δοικ. μονάδες του Ταμείου για την εκπόνηση μελε¬ 
τών και την επίβλεψη εξειδικευμένων προμηθειών. 

- Παραλαβή των διατακτικών προμήθειας υλικών που 
εκδίδονται από το γραφείο γραμματείας τεχν.υπηρεσιών 
καιτις άλλες διοικητ. Μονάδεςτου Ταμείου, αρμοδίως θε¬ 
ωρημένες και προβαίνει στις ανάλογες διαδικασίες. 

- Η παραλαβή των προμηθευόμενων ειδών μετά από πο¬ 
σοτικό και ποιοτικό έλεγχο από τις προβλεπόμενες επι¬ 
τροπές. 

- Η ταξινόμηση και η μέριμνα διαφύλαξης και συντήρη- 
σηςτων ειδών που θα παραληφθούν, ως και η διάθεση αυ¬ 
τών. 

- Η τήρηση αρχείου στο οποίο θα περιλαμβάνονται όλος 
ο εξοπλισμός των γραφείων του Ταμείου. 

- Η τήρηση ατομικών χρεωστικών καρτελών, που θα πε¬ 
ριλαμβάνουν τα αντικείμενα ή υλικά που έχουν χρεωθεί οι 
εργαζόμενοι στο Ταμείο. 

- Μέριμνα για την παροχή στοιχείων προς τον Προϊστά¬ 
μενο του τμήματος και προς το γραφείο προϋπολογισμού 
για την πρόβλεψη των πιστώσεων που αφορούν την προ¬ 
μήθεια υλικών, κεφαλ. εξοπλισμού κ.λπ. και την αναμόρ¬ 
φωση τους. 

- Μέριμνα για την εκτέλεση κάθε σχετικής εργασίας ή 
εντολής που ανατίθεται από τον Διευθυντή και τον Πρόε¬ 
δρο του ΔΣ. 

7 - Αρμοδιότητες γραφείου Ταμειακής Υπηρεσίας 

1. -0 ταμίας έχει την υποχρέωση της συγκέντρωσης και 
φύλαξης των Νόμων και εγκυκλίων που αφορούν την λει¬ 
τουργία της ταμιακής υπηρεσίας, τα περί της οικονομ δι¬ 
οίκησης και λογιστικού των Δήμων, την τήρηση των τα¬ 
μιακών λογιστικών και διαχειριστικών βιβλίων και λοιπών 
βοηθητικών βιβλίων που καθορίζουν οι σχετικές διατά- 
ξεις. 

2. - Εφαρμογή των σχετικών διατάξεων του Κώδικα Δή¬ 
μων και Κοινοτήτων (ΠΔ 410/95 όπως τροποποιήθηκε και 
συμπληρώθηκε μέχρι σήμερα, και του από 15/7/ 
15.6.59ΒΔ. 

3. - Παραλαβή των εκδιδομένων βάσει των τίτλων βεβαι¬ 
ώσεων βεβαιωτικών καταλόγων ή καταστάσεων από το 
γραφείο προσόδων 

4. - Έλεγχος αυτών και έκδοση των αποδεικτικών παρα¬ 
λαβής εισπρακτέων για κάθε τίτλο βεβαίωσης. 

5. - Έκδοση και αποστολή με την επιμέλεια του προϊ¬ 
σταμένου του τμήματος ειδικών προσκλήσεων προς τους 
οφειλέτες με τις οποίες ενημερώνονται για τις νόμιμες 
προθεσμίες εξόφλησης του χρέους τους, από της χρο- 
νολ. εκδόσεως του αποδεικτικού παραλαβής εισπρακτέ¬ 
ων. 

6. - Είσπραξη εσόδων ή έκδοση έγγραφης εντολής στον 
αρμόδιο για την είσπραξη υπάλληλο. 

7. - Έκδοση αποδεικτικού παραλαβής εισπραχθέντων 
εσόδων, σύμφωνα με τη διαδικασία των άρθρων 58 και 59 
του ΒΔ 17-5/15.6.59, έκδοση γραμματίου είσπραξης αυ¬ 
θημερόν εφ όσον οι εισπράξεις γίνονται στο γραφείο του 
Ταμείου και την επόμενη εργάσιμη ημέρα αν γίνονται 
εκτός. 

8. - Βεβαίωση οίκοθεν: 

των επιχορηγήσεων, των αποδιδόμενων τακτικών και 
εκτάκτων εσόδων. 

των υπέρ τρίτων εισπραχθέντων, των τελών χαρτ/μου, 
των τόκων υπερημερίας, προσαυξήσεων λόγω εκπρόθε¬ 
σμων καταβολών δημοτ. εσόδων. 

9. - Ενεργεί την είσπραξη κάθε άλλου εσόδου για λογα¬ 
ριασμό του Λιμενικού Τ αμείου, καθώς καιτων υπέρ τρίτων 
εσόδων αν η είσπραξη ανατεθεί νόμιμα στο Ταμείο. 

10. - Εκδίδει εντολές κατασχέσεων, ενταλμάτων προσω¬ 
πικής κράτησης και πλειστηριασμό σύμφωνα με τις δια¬ 
τάξεις του νόμο. 

11. -0 ταμίας είναι υπεύθυνος για την έγκαιρη είσπραξη 
των βεβαιουμένων εσόδων και οφείλει να δικαιολογήσει 
κάθε καθυστέρηση στο Διευθυντή και στο ΔΣ. 

12. - Εποπτεύει την είσπραξη και μεριμνά όπως η εί¬ 


σπραξη των δημοτικών εσόδων ως και κάθε σχετική με 
αυτό ενέργεια να γίνεται μέσα στις νόμιμες προθεσμίες. 

13. - Λογοδοτεί για τον εαυτό του και για τον υπεύθυνο 
για είσπραξη υπάλληλο στο Ελεγκτικό Συνέδριο. 

14. - Παραλαβή των χρηματ. ενταλμάτων και έλεγχος 
αυτών καθ’ όσον αφορά το νόμιμο και έγκυρο της εντελ- 
λόμ. δαπάνης σύμφωνα με τις σχετικές ισχύουσες διατά¬ 
ξεις του ΔΚΚ. 

15. - Προβαίνει στην πληρωμή των δικαιούχων εφαρμό¬ 
ζοντας την διαδικασία του ΒΔ 17-5/15-6-59. Ενημερώνει 
το Λογιστήριο. 

16. - Μεριμνά για την απόδοση των πάσης φύσεως κρα¬ 
τήσεων υπέρ τρίτων, που αντιστοιχούν στα επιμέρους 
εντάλματα πληρωμής, όπως αποδόσεις φόρων εισοδή¬ 
ματος και μισθωτών υπηρ., ασφαλιστικών εισφορών κλπ. 

17. - Διενεργεί τις χρηματικές δοσοληψίες με τις τράπε¬ 
ζες. 

18. - Υποβάλλει προς έλεγχο κατά μήνα στο Διευθυντή 
λογαριασμούς εσόδων, εξόδων και χρημ.υπολοίπου. 

19. - Με τη λήξη του οικον. έτους προβαίνει σύμφωνα με 
τις διατάξεις του άρθρου 40 του από 17-5/15.6.59 Β.Δ. 
στον προσδιορισμό του Χρημ. υπολοίπου και την εισαγω¬ 
γή του στην διαχείριση του επόμενου οικον. έτους με την 
έκδοση γραμματίου είσπραξης. 

20. - Επιστρέφει στο Λογιστήριο τα ανεξόφλητα Χρημ. 
εντάλματα που για οποιονδήποτε λόγο δεν έχουν εξο¬ 
φληθεί τηρώντας την διαδικασία του άρθρου 31 του πα¬ 
ραπάνω ΒΔ. 

21. - Καταρτίζει και υποβάλει στον Πρόεδρο για έλεγχο 
από την ΔΣ τον απολογισμό οικον. διαχείρισης του προη¬ 
γούμενου οικον. έτους συνοδευόμενο με τις αναλυτικές 
καταστάσεις των λογαριασμών διαχείρισης εσόδων και 
εξόδων και των λοιπών δικαιολογητικών σύμφωνα με τα 
άρθρα 41,42, 43, και 44του παραπάνω ΒΔ. 

22. - Εκδίδει σύμφωνα με τις διατάξεις του από 17- 
5/15.6.59 ΒΔ αντίγραφα διπλοτύπων είσπραξης και Χρημ. 
ενταλ. σε περίπτωση απώλειας τους. 

23. - Εισηγείται για την αναμόρφωση του προϋπολογι¬ 
σμού, για την εγγραφή νέων εσόδων ή την αύξηση των 
προϋπολογ/ντων. 

24. - Παρέχει στατ/κά στοιχεία και πληροφορίες για την 
κατάρτιση του προϋπολογισμού και για τα οικονομ. ζητή¬ 
ματα του Ταμείου. Παρέχει κάθε είδους στοιχεία που ζη¬ 
τούνται από τις Δημόσιες υπηρεσίες και το Ελεγκτικό. 

25. - Τηρεί αρχεία κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Ταμείου. 

Παροχή κάθε είδους στοιχείων που ζητούνται από Δη¬ 
μόσιες /Ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

8- Αρμοδιότητες γραφείου Μισθοδοσίας 

- Συγκέντρωση στοιχείων μεταβολώντου προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Λιμενικού Ταμείου, 
με οποιαδήποτε εργασιακή σχέση, που αντιστοιχούν και 
έχουν επίδραση στην καταβολή των αμοιβών τους. 

- Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων πληρωμής 
κάθε είδους αμοιβής προς το προσωπικό του Ταμείου. 

- Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στην Ταμειακή υπηρεσία 
για πληρωμές. 

- Τήρηση αρχείου καταβληθέντων αμοιβών στο προσω¬ 
πικό του Ταμείου και έκδοση των αντίστοιχων βεβαιώσε¬ 
ων αποδοχών. 

- Φροντίδα για την ασφάλιση του προσωπικού του Τα¬ 
μείου στους οικείους ασφαλιστικούς φορείς. 

- Παρακολούθηση της απόδοσης των ασφαλιστικών ει¬ 
σφορών στους ασφαλιστικούς φορείς, τακτοποίηση των 
ενσήμωντων ασφαλισμένων στο ΙΚΑ. 

γ. ΓΡΑΦΕΙΟ ΗΛΕΚΤΡΟΝΙΚΗΣ ΕΠΕΞΕΡΓΑΣΙΑΣ ΣΤΟΙΧΕΙ¬ 
ΩΝ 

- Η κάλυψητων μηχανογραφικών αναγκών του Ταμείου, 
η λειτουργία, εκμετάλλευση και συντήρηση του εξοπλι¬ 
σμού και καθώς και η υποστήριξη σε εξειδικευμένους το¬ 
μής της (ηλεκτρονικής) πληροφορικής. 

- Επεξεργασία προτάσεων για τη σκοπιμότητα αυτομα¬ 
τοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών, την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

- Υποστήριξη των διαδικασιών προμήθειας του απαραί¬ 
τητου εξοπλισμού σε λογισμικό ή /και υλικό. 

- Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα καθώς και για την ενημέρωση όλου του προσωπι¬ 
κού σε θέματα πληροφορικής. 

- Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

- Φροντίδα για την εύρυθμη και αποτελεσματική λει¬ 
τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

- Συνεχής ενημέρωση για τις δυνατότητες που προ¬ 
σφέρουν οι τεχνολογίες πληροφορικής και τηλεπικοινω¬ 
νιών και τη διατύπωση εισηγήσεων για την χρήση τέτοιων 
τεχνολογιών από το Ταμείο. 

- Ανάπτυξη μικρών εφαρμογών που ενδέχεται να προ- 
κύψουν ανάλογα με τις ανάγκες του Ταμείου. 

- Παρακολούθηση της εξέλιξης της νομοθεσίας σε ότι 
αφορά θέματα ασφαλείας των πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

δ. ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ. 

Στην αρμοδιότητα της υπηρεσίας αυτής ανάγονται: Η 
παράσταση και η προάσπιση των συμφερόντων του Λιμε¬ 
νικού Ταμείου στα δικαστήρια. 

Η γνωμοδότηση για θέματα νομικής φύσεως και παρο¬ 
χή κάθε άλλης υπηρεσίας νομικής φύσεως που του ανα¬ 
τίθεται. Η Νομική επεξεργασία συμβάσεων. Η τήρηση αρ¬ 
χείου νομικών υποθέσεων. 

ΑΡΘΡΟ 3ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΤΕΧΝΙΚΩΝ ΥΠΗΡΕΣΙΩΝ 

Οι αρμοδιότητες καθενός από τα παρακάτω Τμήματα 
και γραφεία ορίζονται ως εξής: 

α. Αρμοδιότητες Γραφείου Γραμματειακής υποστήρι¬ 
ξης Δ/νσης -Τήρηση αρχείου τεχνικών έργων 

Α. Γραμματειακή υποστήριξη Διεύθυνσης 

Παροχή γραμματειακών υπηρεσιών στη Διεύθυνση Τε¬ 
χνικών Υπηρεσιών (διακίνηση εισερχομένων/ εξερχόμενων 
εγγράφων, τήρηση αρχείων εγγράφων, δακτυλογράφηση 
και αναπαραγωγή κειμένων, αναπαραγωγή σχεδίων, πα¬ 
ροχή γενικών πληροφοριών προς τους πολίτες κ.λπ.). 


Β. Τεκμηρίωση Τεχνικών και Οικονομικών στοιχείωντων 
έργων 

-Συγκέντρωση υλικού καιτήρησητεχνικού φυσικού αρ¬ 
χείου (π.χ. σε φακέλους) των έργων της Διεύθυνσης σε 
τρία (3) επίπεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 
κ.λ.π. που προγραμματίζει, εκτελεί ή έχει αποπερατώσει 
η Διεύθυνση. 

- Τήρηση τεχνικής βιβλιοθήκης και αρχείου τεχνικής 
νομοθεσίας. Η τεχνική βιβλιοθήκη περιλαμβάνει τα φυλ¬ 
λάδια των τεχνικών χαρακτηριστικών και συντήρησης 
όλωντων μηχανημάτων/ οχημάτωντου Λιμενικού Ταμεί¬ 
ου. 

- Τήρηση τεχνικού πληροφοριακού αρχείου των έργων 
της Διεύθυνσης. Στο αρχείο τηρούνται κάθε είδους πο¬ 
σοτικά και τεχνικά χαρακτηριστικά των έργων που προ¬ 
γραμματίζονται, εκτελούνται ή έχουν αποπερατωθεί (.χ. 
στοιχεία ταυτότητας έργου, στοιχεία μελετητών/ αναδο¬ 
χών, βασικά μεγέθη του έργου, χρονοδιαγράμματα, φά¬ 
σεις /στάδια εκτέλεσης, αναλώσεις υλικών, αναλώσεις 
μηχανικού εξοπλισμού, αναλώσεις ανθρώπινου δυναμι¬ 
κού κ.λπ.), με τα αντίστοιχα παραστατικά / έντυπα (π.χ. 
δελτία προόδου εργασιών, πιστοποιήσεις, πληρωμές ερ¬ 
γολάβων, δελτία εργασίας προσωπικού, δελτία αγοράς 
υλικών κ.λπ.). 

- Τήρηση κοστολογικού αρχείου έργων της Διεύθυν¬ 
σης. Στο αρχείο τηρούνται κάθε είδους δαπάνες και ανα¬ 
λώσεις που αντιστοιχούν στην εκτέλεση καθ’ ενός από τα 
έργα της Διεύθυνσης. Συνεργασία με την Οικονομική 
Υπηρεσία. 

- Τήρηση αρχείου προγραμμάτων έργων της Διεύθυν¬ 
σης. 

- Τήρηση αρχείου των διατιθεμένων τεχνικών μέσων και 
ανθρώπινου δυναμικού της Διεύθυνσης και της χρήσης 
τους στις επί μέρους δραστηριότητες και έργα της Διεύ¬ 
θυνσης. 

- Παροχή πληροφοριών προς τα αιρετά όργανα της δι¬ 
οίκησης και τις υπόλοιπες υπηρεσίες του Δήμου, είτε κα¬ 
τά περίπτωση (μετά από σχετική ζήτηση ) είτε με συστη¬ 
ματικό τρόπο (π.χ. με περιοδικές απολογιστικές κατα¬ 
στάσεις) για την πορεία εξέλιξης των έργων της 
Διεύθυνσης από χρονικής, οικονομικής και κοστολογι- 
κής άποψης. 

- Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιοποί¬ 
ηση των διατιθέμενων τεχνικών μέσων και του τεχνικού 
προσωπικού. 

- Παροχή γραμματειακών υπηρεσιών στην Διεύθυνση ( 
διακίνηση εισερχομένων/ εξερχόμενων εγγράφων, τήρη¬ 
ση αρχείων εγγράφων, δακτυλογράφηση και αναπαρα¬ 
γωγή κειμένων, αναπαραγωγή σχεδίων, παροχή γενικών 
πληροφοριών προς τους πολίτες κ.λπ.). 

-Χειρισμόςτου μηχανογραφικού εξοπλισμού που είναι 
αναγκαίος για την αποδοτική εκτέλεση των δραστηριοτή- 
τωντου γραφείου. 

Δ. Σχεδιαστικές εργασίες 

- Εκτέλεση κάθε φύσης σχεδιαστικών εργασιών για τις 
ανάγκες της Διεύθυνσης. 

- Τήρηση αρχείου σχεδίων. 




26736 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. ΤΜΗΜΑ ΑΝΑΠΤΥΞΗΣ-ΚΑΤΑΣΚΕΥΩΝ ΚΑΙ ΣΥΝΤΗ¬ 
ΡΗΣΗΣ ΕΡΓΩΝ 

1) Αρμοδιότητες γραφείου τεχνικών έργων εκπόνησης 
μελετών και επίβλεψης της εκτέλεσης των έργων. 

- Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστηριό¬ 
τητας του Λιμενικού Ταμείου ως προς την εκτέλεση νέων 
τεχνικών έργων στην περιοχή δικαιοδοσίας του Λιμενικού 
Ταμείου, την εκτέλεση εργασιών συντήρησης της υφι¬ 
στάμενης κοινόχρηστης υποδομής και τις εργασίες των 
λοιπώντομέωντης Τεχνικής Υπηρεσίας. 

- Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός των προϋποθέ¬ 
σεων υλοποίησής τους (χρονοδιαγράμματα, τεχνικός 
εξοπλισμός, ανθρώπινο δυναμικό, πόροι κ.λπ.). 

- Συνεργασία με το Γραφείο Διοικητικής και λογιστικής 
υποστήριξης για την παρακολούθηση της υλοποίησης 
του προηγούμενου προγραμματισμού και τη τήρηση 
απολογιστικών και στατιστικών στοιχείων. 

- Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Λιμενι¬ 
κού Ταμείου (προμελέτες, προκαταρκτικές μελέτες, ορι¬ 
στικές μελέτες, μελέτες εφαρμογής). Κατάρτιση προδια¬ 
γραφών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακηρύξε¬ 
ων, τευχών προδιαγραφών, αξιολόγηση εκδηλώσεων εν¬ 
διαφέροντος, εισήγηση σχετικών αποφάσεων, σύνταξη 
συμβάσεων κ.λπ.) 

- Παρακολούθηση της εκπόνησης μελετών τεχνικών έρ¬ 
γων που ανατίθενται σε τρίτους, τήρηση των διαδικασιών 
παρακολούθησης ελέγχου και παραλαβής των μελετών 
από ποιοτικής και συμβατικής άποψης. 

- Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Λιμενικού Ταμε. 

- Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδια¬ 
γραφών τεχνικών έργων και τήρηση των διαδικασιών ανά¬ 
θεσης έργων σε τρίτους (δημοπρατήσεις, αξιολόγηση 
προσφορών, εισήγηση σχετικών αποφάσεων, σύνταξη 
συμβάσεων κ.λπ.). 

- Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής άπο¬ 
ψης και συμβατικής άποψης. 

- Η εκπόνηση κανονισμών χρήσης των έργων και εγκα¬ 
ταστάσεων του Λιμενικού Ταμείου. 

- Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

2) Αρμοδιότητες γραφείου κατασκευής και συντήρηση 
έργων και εγκαταστάσεων και επιμέλειας πρασίνου. 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του γραφείου περιλαμβάνουν: 

- Ετοιμασία του Προγράμματος Δράσης του Συνεργεί¬ 
ου (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κ.λπ.). 

- Ανάλυση του προηγούμενου προγράμματος για τον 


καθορισμό αναγκών του Συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος κ.λπ. 

- Επίβλεψη από διοικητική και τεχνική άποψη των έργων 
που εκτελεί το Συνεργείο με αυτεπιστασία και των αντί¬ 
στοιχων εργασιών συντηρήσεων. 

- Συγκρότηση οργάνωση και διοίκηση ενεργειών αμέ¬ 
σου παρέμβασης σε περιπτώσεις επειγόντων εργασιών 
εκτός προγράμματος 

- Φροντίδα για τη στελέχωση και την εκπαίδευση του 
προσωπικού του Συνεργείου 

- Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

- Συνεργασία με το Γ ραφείο Προμηθειών και Υποστήρι¬ 
ξης για την έγκαιρη προμήθεια των υλικών των έργων που 
εκτελεί το Συνεργείο. 

- Εκτέλεση επιμετρήσεων εργασιών που εκτελεί το Συ¬ 
νεργείο και έλεγχος των πιστοποιήσεων που υποβάλλο¬ 
νται από συνεργεία τρίτων. 

- Χειρισμός και φροντίδα για τη συντήρηση και αξιοποί¬ 
ηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο. 

- Τήρηση των διαδικασιών καταγραφής, συγκέντρωσης 
και ενημέρωσης του Γ ραφείου γραμμ. υποστήριξης της 
Διεύθυνσης με πρωτογενή κυρίως στοιχεία απασχόλη¬ 
σης τεχνικού προσωπικού, απασχόλησης μηχανημάτων 
και ανάλωση υλικών, και με στοιχεία προόδου καθ’ ενός 
από τα έργα του προγράμματος δράσης του Συνεργείου. 

- Εκτέλεση εργασιών κατασκευής, επισκευής και συ¬ 
ντήρησης έργων κτιριακών, διαμόρφωσης υπαίθριων χώ¬ 
ρων και κάθε φύσεως εγκαταστάσεων του Λιμενικού Τα¬ 
μείου. 

- Μελέτη και εκτέλεση εργασιών ανάπτυξης και συντή¬ 
ρησης χώρων πρασίνου δηλαδή βελτίωσης και επέκτα¬ 
σης συντήρησης, καθαριότητας, φυτοπροστασίας των 
χώρων πρασίνου καθώς και των υπαίθριων χώρων γενι¬ 
κότερα μέσα στα όρια δικαιοδοσίας του Λιμενικού Ταμεί¬ 
ου. 

- Συγκρότηση, οργάνωση, συντονισμός και γενικά διοί¬ 
κηση των συνεργείων του γραφείου για την εκτέλεση των 
κηποτεχνικών εργασιών. 

γ. ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ ΚΑΙ 
ΣΥΝΤΗΡΗΣΗΣ ΜΗΧΑΝΗΜΑΤΩΝ 

1. Αρμοδιότητες Γραφείου Ηλεκτρομηχ/κών έργων - 
Εκπόνησης Μελετών και Επίβλεψης της εκτέλεσης έρ¬ 
γων. 

- Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό της δραστηριότητας 
του Λιμενικού Ταμείου ως προς την εκτέλεση νέων ηλε¬ 
κτρ/κών έργων στην περιοχή δικαιοδοσίας του Λιμενικού 
Ταμείου, την εκτέλεση εργασιών συντήρησης της υφι¬ 
στάμενης κοινόχρηστης υποδομής ,του μηχαν/κού και 
λοιπού εξοπλισμού. 

Οι αναγραφόμενες αναλυτικά αρμοδιότητες του γρα¬ 
φείου τεχνικών έργων εκπόνησης μελετών και επίβλεψης 
της εκτέλεσης των έργων ισχύουν αναλόγως και για το 
γραφείο Ηλεκτρονηχ/κών έργων. 

- Η εκπόνηση προγράμματος και μελετών ανάπτυξης 
και ανανέωσης ηλεκτρομαγνητικού εξοπλισμού. 

- Κατάρτιση μελετών και τεχνικών προδιαγραφών για 
την προμήθεια τεχνικού εξοπλισμού, μηχανημάτων, 

ανταλλακτικών, εξαρτημάτων, υλικών, λιπαντικών κ.λπ. 
που χρησιμοποιείτο Λιμενικό Ταμείο. Συμμετοχή στις επι¬ 
τροπές αξιολόγησης προσφορών και στις επιτροπές πα¬ 
ραλαβής των προηγουμένων ειδών. 

- Η εκπόνηση κανονισμών λειτουργίας και συντήρησης 
ηλεκτρομηχ/κού εξοπλισμού και μηχανημάτων του Λιμε¬ 
νικού Ταμείου προς αποφυγή ατυχημάτων ή ζημιών. 

- Παρακολούθηση της πορείας εξέλιξης των προγραμ¬ 
μάτων του Τμήματος και σχετική ενημέρωση της Διεύ¬ 
θυνσης. 

- Φροντίδα για την παρακολούθηση και τήρηση της νο¬ 
μοθεσίας που έχει σχέση με την εκπόνηση, ανάθεση, πα¬ 
ρακολούθηση, εκτέλεση και παραλαβή μελετών και ηλε- 
κτρομηχ/κών έργων. 

- Συγκρότηση, οργάνωση, συντονισμός και γενικά διοί¬ 
κηση των συνεργείων του Τμήματος. 

2. - Αρμοδιότητες γραφείου κατασκευής ηλεκτρ/κών έρ¬ 
γων επισκευής και συντήρησης ηλεκτρομηχ/κού εξοπλι¬ 
σμού, εγκαταστάσεων και μηχανημάτων. 

- Εκτέλεση εργασιών που αφορούν: 

1) Την επισκευή και συντήρηση του ηλεκτρομηχανολο- 
γικού εξοπλισμού, εγκαταστάσεων, μηχανημάτων, οχη¬ 
μάτων και πλωτών μέσων και η τήρηση αυτών σε ετοιμό¬ 
τητα διάθεσης. 

2) Εκτέλεση εργασιών που αφορούν στην επέκταση, 
συντήρηση, επισκευή και βελτίωση των ηλεκτρ/κών εγκα- 
ταστασεώντων κτιρίων, των κοινόχρηστων υπαίθριων χώ¬ 
ρων του Ταμείου. 

3) Την διαχείριση καυσίμων και λιπαντικών και την τρο¬ 
φοδότηση με καύσιμα κάθε είδους κινητών, μηχανημά¬ 
των, οχημάτων και πλωτών του Ταμείου. 

- Η τήρηση μητρώου και αρχείου ηλεκτρομαγνητικού, 
ηλεκτρονικού εξοπλισμού, μηχανημάτων και εγκαταστά¬ 
σεων και κόστους αυτών. 

3. - Αρμοδιότητες γραφείου Καθαριότητας. 

- Εκτέλεση εργασιών καθαριότητας και ευπρεπισμού 
των κοινοχρήστων χώρων - χερσαίας και θαλάσσιας ζώ¬ 
νης - μέσα στην περιφέρεια δικαιοδοσίας του Δημοτικού 
Λιμενικού Ταμείου. 

ΑΡΘΡΟ 4ο 

ΑΡΜΟΔΙΟΤΗΤΕΣ ΠΕΡΙΦΕΡΕΙΑΚΩΝ ΓΡΑΦΕΙΩΝ 

1. Η κατά τόπο δικαιοδοσία των Περιφερειακών Γρα¬ 
φείων καθορίζεται ως εξής: 

α. Αυτοτελές Περιφερειακό Γραφείο Καρπάθου, β. Αυ¬ 
τοτελές Περιφερειακό Γραφείο Κάσου. γ. Αυτοτελές Πε¬ 
ριφερειακό Γραφείο Σύμης, δ. Αυτοτελές Περιφερειακό 
Γραφείο Χάλκης, ε. Αυτοτελές Περιφερειακό Γραφείο 
Μεγίστης. 

2. Οι αρμοδιότητες καθενός των Αυτ/λών Περιφερεια¬ 
κών Γ ραφείων ορίζονται ως εξής: 

Η τήρηση κοινού και εμπιστευτικού πρωτοκόλλου κα¬ 
θώς και του Γενικού Αρχείου, η παραλαβή, διακίνηση και 
διεκπεραίωση της Αλληλογραφίας. Η Διοικητική μέριμνα 
λειτουργίας του Γραφείου. 

Η μέριμνα βεβαίωσης και είσπραξης όλων των δικαιω¬ 
μάτων του Λιμενικού Ταμείου και η επιμέλεια συγκέντρω¬ 
σης και κατάθεσης κάθε μέρα των εσόδων στον Ταμία της 
Κεντρικής Υπηρεσίας του Λιμενικού Ταμείου. 

Η τήρηση στατιστικών στοιχείων κίνησης των λιμένων 
δικαιοδοσίας του Γραφείου (εμπορευματικής, επιβατι¬ 


κής, ναυτιλιακής, αλιευτικής, τουριστικής κλπ.) και υπο¬ 
βολή τούτων στην Κεντρική Υπηρεσία. Ο Έλεγχος των 
Ναυτικών Πρακτορείων, Ναυτικών Γραφείων, πλοίων για 
την κανονική είσπραξη και απόδοση των υπέρ του Λιμενι¬ 
κού Ταμείου επί της τιμής της εισιτηρίων. 

Η τήρηση βιβλίων απογραφής κινητής και ακίνητης πε¬ 
ριουσίας του Λιμενικού Ταμείου που βρίσκεται στην πε¬ 
ριοχή του Περιφερειακού Γραφείου. 

Η μέριμνα παρακολούθησηςτης κατάστασης των εν γέ- 
νει λιμενικών έργων και εγκαταστάσεων και μέσων και 
άμεση ενημέρωση στους Κεντρικής Υπηρεσίας. 

Η μέριμνα επίβλεψης και επιστασίας των εκτελούμενων 
έργων και εγκαταστάσεων του Λιμενικού Ταμείου στην 
περιοχή δικαιοδοσίας του Γ ραφείου, σύμφωνα με στους 
οδηγίες στους Κεντρικής Υπηρεσίας. Η περιοδική ενημέ¬ 
ρωση στους Κεντρικής Υπηρεσίας επί όλων των θεμάτων 
που απασχολούν το Περιφερειακό Γ ραφείο καθώς και η 
άμεση ενημέρωση στους επί εκτάκτων συμβάντων και γε¬ 
γονότων που αφορούν στους λιμένες δικαιοδοσίας του 
Γραφείου. 

ΑΡΘΡΟ 5ο 

ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, οι αρμοδιότητες των υπεύθυνων Γ ραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
περιγραφές καθηκόντων των υπαλλήλων καθώς και οποι¬ 
αδήποτε άλλη εσωτερική διαδικασία διοίκησης ή λει- 
τουργίαςτου Λιμενικού Ταμείου, ορίζονται με αποφάσεις 
του Προέδρου του Δ.Σ. ή καθορίζονται με ειδικούς κανο¬ 
νισμούς λειτουργίας που συντάσσονται με απόφαση του 
Προέδρου του ΔΣ μετά από εισήγηση των αρμοδίων προϊ¬ 
σταμένων. 

ΚΕΦΑΛΑΙΟ Β 
ΟΡΓΑΝΙΚΕΣ ΘΕΣΕΙΣ 

ΑΡΘΡΟ 6ο 
ΘΕΣΕΙΣ ΔΙΚΗΓΟΡΩΝ 

Μία (1) θέση δικηγόρου 

Προσόν πρόσληψης ορίζεται τουλάχιστον η άδεια δικη¬ 
γορίας παρ 1 Εφέταις. 

Άρθρο 7ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ ΚΕΝΤΡΙΚΗΣ ΥΠΗΡΕΣΙΑΣ 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β, και Α (καταλη¬ 
κτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο Π.Δ. 50/2001. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέςεις 

ΠΕ 

Δικηγόρος 

1 (μία) 

ΠΕ 1 

Διοικητικών (Διοικ.Οικονομολ. Οικον. Λογιστι¬ 
κού.) 

4 (τέσσερις) 

1ΙΗ 3 

1 Ιολιτικών Μηχανικών 

4 (τέσσερις) 

ΠΕ 5 

Μηχανολόγων/ Ηλεκτρολόγων Μηχανικών 

2 (δύο) 

ΣΥΝΟΛΑ 


11 ( έντεκα ) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 3 

Τεχνολόγων Πολιτικών Μηχανικών-Πολιτικών έρ¬ 
γων υποδομής 

3 (τρεις) 

ΤΕ 3 

Τεχνολόγων Πολιτικών Μηχανικών-Πολιτικών δο¬ 
μικών έργιον 

3 (τρεις) 

ΤΕ 4 

Τεχνολόγων Μηχανολόγων. 

2 (δύο) 

ΤΗ 4 

Τεχνολόγων Ηλεκτρολόγων Μηχ/κών 

2 (δύο) 

ΤΕ 17 

Διοικητικών - Λογιστών 

2 (δύο) 

ΤΕ 19 

Πληροφορικής 

2 (δύο) 

ΣΥΝΟΛΑ 


14 ( δέκα τέσσερις) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέςεις 

ΔΕ 1 

Διοικητικών 

7(επτά) 

ΔΗ 5 

Δομικών έργων -Συγκοινων.- υδραυλικών έργων 

3 (Τρεις) 


Σχεδιαστούν 

1 (μια) 


Ηλεκτρολόγων 

2 (δύο) 


Χειριστών Η/Υ 

1 (μία) 

ΣΥΝΟΛΑ 


14 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέςεις 

ΥΕ 1 

Κ λητή ρ ων - Θι> ρω ρ ών-Γ εν. καθηκόντων 

2 (δύο) 

ΥΕ16 

Εργατών Καθαριότητας 

3 (τρεις) 

ΥΕ 16 

Εργατών Γενικά 

2 (δύο) 

ΥΕ 16 

Εργατών φυλάκων 

2 (δύο) 

ΣΥΝΟΛΑ 


9(εννέα) 


ΣΥΝΟΛΟ ΜΟΝΙΜΩΝ ΘΕΣΕΩΝ ΚΕΝΤΡΙΚΗΣ ΥΠΗΡΕΣΙΑΣ . : 48 


Άρθρο 8° : ΠΡΟΣΩΡΙΝΕΣ ΠΡΟΣΩΠ.ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ. 


Α/Α 

ΚΑΤΗΓΟΡΙΑ 

ΚΛΑΔΟΣ ΕΙΔΙΚΟΤΗΤΑ 

ΟΡΓΑΝΙΚΕΣ ΘΕΣΕΙΣ 

1 

Π.Ε 

ΜΗΧΑΝΙΚΩΝ - 

ΕΙΔΙΚΟΤΗΤΑ ΠΟΛΙΤΙΚΩΝ 

ΜΗΧΑΝΙΚΩΝ 

2 

2 

ΤΗ 

ΤΕΧΝΟΛΟΓΙΚΩΝ 

ΕΦΑΡΜΟΓΩΝ - 

ΕΙΔΙΚΟΤΗΤΑ ΠΟΛΙΤΙΚΩΝ 

ΔΟΜΙΚΩΝ ΕΡΓΩΝ 

1 


ΔΕ 

ΤΕΧΝΙΚΟΣ - ΕΙΔΙΚΟΤΗΤΑ 

ΣΥΓΚΟΙΝΩΝΙΑΚΩΝ ΚΑΙ 

ΥΔΡΑΥΛΙΚΩΝ ΕΡΓΩΝ 

1 

4 

ΔΕ 

ΤΕΧΝΙΚΟΣ - ΕΙΔΙΚΟΤΗΤΑ 

ΤΟΜΕΩΝ ΗΛΕΚΤΡΟΛΟΓΙΑΣ 

2 


ΣΥΝΟΛΟΝ 

6 


Άρθρο 9 υ : ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΕΑΣΤΑΣ 
ΔΗΜΟΣΙΟΥ ΔΙΚΑΙΟΥ ΓΙΑ ΚΑΘΕ ΕΝΑ ΠΕΡΙΦΕΡ. ΓΡΑΦΕΙΟ 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 3 

Τεχνολόγων Πολιτικών Μηχανικών-Πολιτικών έρ¬ 
γων υποδομής 

1 (μία) 

ΤΕ 17 

Διοικητικών Λογιστών 

1 (μία) 

ΣΥΝΟΛΑ 




ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θεςεις 

ΔΕ 1 

Διοικητικών 

2 (δύο) 


Δομικών έργων -Συγκοινων.- υδραυλικών έργων 

1 (μία) 

ΣΥΝΟΛΑ 


3 (Τρεις) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέςεις 

ΥΕ16 

Εργατών Καθαριότητας 

1 (μία) 


ΣΥΝΟΛΟ ΜΟΝΙΜΩΝ ΘΕΣΕΩΝ ΠΕΡΙΦΕΡ. ΓΡΑΦΕΙΩΝ : 5 X 6 = 30 


ΑΡΘΡΟ 10ο 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Προσωπικό ορισμένου χρόνου για κάλυψη εποχιακών 
παροδικών ή πρόσκαιρων αναγκών. (Με διάρκεια απα¬ 
σχόλησης μέχρι 8 (οκτώ) μήνες ετήσια. 

Νόμος 2503/1997 άρθρο 18 παράγραφος 12). 

1. Για την κάλυψη πρόσκαιρων αναγκών του Λιμενικού 
Ταμείου Νότιας Δωδεκανήσου, που παρουσιάζονται κατά 
την εκτέλεση από αυτά Λιμενικών Έργων είναι δυνατή 
πρόσληψη προσωπικού διαφόρων ειδικοτήτων με σχέση 
εργασίας ιδιωτικού δικαίου ορισμένου χρόνου. 

2. Ο αριθμός του προσωπικού αυτού δεν μπορεί να ξε- 


περνάειτο 30%των κενών οργανικώντου θέσεων μονίμου 
προσωπικού για την Κεντρική Υπηρεσία και το 50% για τα 
περιφερειακά Γραφεία κάθε φορά. 

ΑΡΘΡΟ 11ο 

ΘΕΣΕΙΣ ΠΡΟ ΣΤΑΜΕΝΩΝ 

Οι προϊστάμενοι των οργανικών μονάδων κρίνονται και 
τοποθετούνται σύμφωνα με τις διατάξεις του άρθρου 36 
του Ν. 2190/1994 όπως ισχύουν σήμερα ή όπως τυχόν θα 
αντικατασταθούν. 

Στις διοικητικές ενότητες των υπηρεσιών του Δημοτι¬ 
κού Λιμενικού Ταμείου προΐστανται μόνιμοι υπάλληλοι 
των εξής κλάδων: 


Διεύθυνση Εκμετάλλευσης και Διοικη¬ 
τικού 

1 ΙΕ 1 Διοικητικού- Οικονομικού 

Τμήμα Εκμετάλλευσης. 

ΠΕΙ Διοικητικού - Οικονομικού ή ελλεί¬ 
ψει αυτού ΤΕ17 Δοικητ.-Λογιστικού ή 

ελλείψει ΔΕΙ Διοικητ.-Λογιστικού 

Τμήμα Διοικητικών και Οικονομικών 

Υπηρεσιών 

ΠΕ1 Διοικητικού - Οικονομικού ή ελ¬ 
λείψει αυτού ΤΕ17 Δοικητ.-Λογιστικού ή 

ελλείψει αυτού ΔΕΙ Διοικητικού -Λογι¬ 
στικού 

Το Γραφείο Ηλεκτρονικής Επεξεργασίας 

Στοίχε ίο:) ν 

ΤΗ19 -1 Ιληροφορικής 

Διεύθυνση Τεχνικών Υπηρεσιών 

ΠΤ 3 ή ελλείψει αυτού ΠΤ5 

Το Τμήμα Ανάπτυξης-Κατασκευών και 

Συντήρησης Έργων 

ΙΙΗ3 1 Ιυλιτ. Μηχανικών 

Το Τμήμα IΙλεκτρομηχ/κώ ν Έργων και 

Συντήρησης Μηχανημάτων. 

ΠΕ 5 Μηχανολ. Μηχανικών ή ελλείψει 

αυτού Ηλεκτρολόγων Μηχαν. 

Αυτ/λή Περιφερ .γραφεία 

ΤΤ; 17-Διοικητ.-Λογιστικού, ή ελλείψει 

αυτού ΔΕ 1 - Διοικητικού- Λογιστικού 


- Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντί¬ 
στοιχου επιπέδου. 

- Τον Προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί 
στην ίδια οργανωτική μονάδα και εφόσον ο κλάδος στον 
οποίο ανήκει προορίζεται για κάλυψη θέσεων προϊστα¬ 
μένων. 

- Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμενος 
Τμήματος: 

Της Δ/νσης Εκμετάλλευσης και Διοικητικού ο προϊστά¬ 
μενος του τμήματος Διοικητικών και Οικονομ. Υπηρε¬ 
σιών. 

Της Δ/νσης τεχνικών Υπηρεσιών ο προϊστάμενος του 
τμήματος Ανάπτυξης-Κατασκευών και συντήρησης έρ¬ 
γων. 

ΑΡΘΡΟ 12ο 

ΑΡΜΟΔΙΟΤΗΤΕΣ ΠΡΟ ΣΤΑΜΕΝΩΝ 

Ο Προϊστάμενος μιας διοικητικής ενότητας (Διεύθυν¬ 
σης Π μήματος) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας, συντο¬ 
νίζοντας και ελέγχοντας τις επί μέρους δραστηριότητες, 
έτσι ώστε να εκπληρώνονται οι περιοδικοί (ετήσιοι και με¬ 
σοπρόθεσμοι) στόχοι του Λιμενικού Ταμείου με βάση 
αντίστοιχα προγράμματα δράσης. 


ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 
ΑΡΟΡΟ 13ο 
ΤΕΛΙΚΕΣ ΔΙΑΤΑΞΕΙΣ 

Το προσωπικό που υπηρετούσε την ημερομηνία κατάρ¬ 
γησης του Λιμενικού Ταμείου Δωδ/σου, θα μεταφερθεί 
και ενταχθεί στις, για τον λόγο αυτό, προβλεπόμενες 
αντίστοιχες και ανάλογες της σχέσης εργασίας του ορ¬ 
γανικές θέσεις αυτού του Οργανισμού Εσωτερικής υπη¬ 
ρεσίας του Δημοτικού Λιμενικού Ταμείου Νότιας 

Δωδ/σου, σύμφωνα με τις διαδικασίες που προβλέπει 
το άρθρο 28 του Ν.2738/99. 

Η κατανομή του προσωπικού αυτού, καθώς και του προ¬ 
σωπικού που θα διορισθεί μελλοντικά, στις επιμέρους διοι¬ 
κητικές μονάδες γίνεται με απόφαση του Προέδρου του 
Δ.Σ., λαμβάνοντας υπόψη τις λειτουργικές ανάγκεςτων μο¬ 
νάδων, τα προσόντα, την πείρα και τις ειδικές γνώσεις των 
υπαλλήλων και την σχετική εισήγηση των Προϊσταμένων. 

ΑΚΡΟΤΕΛΕΥΤΙΟ ΑΡΟΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος οικονομικού έτους 
υπάρχουν εγκεκριμένες πιστώσεις στον προϋπολογισμό 
του Δημοτικού Λιμενικού Ταμείου Νότιας Δωδ/σου για 
την κάλυψη της μισθοδοσίας του προσωπικού που θα 
ενταχθεί στις θέσεις αυτού του Οργανισμού Εσωτερικής 
Υπηρεσίας, ύψους 544.432,986. 

Για τα επόμενα τέσσερα (4) οικονομικά έτη το ύψος της 
δαπάνης δεν μπορεί να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 8 Δεκεμβρίου 2003 
Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννννν.θΐ.ςτ - θ-ιύι3Μ: \λ/θ6ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίετηβΐ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































